“เกศรา” มองมูลค่าระดมทุน IPO ปีนี้ 1.56 แสนลบ. ก่อนแตะ 2.8 แสนลบ.ปีหน้า
“เกศรา มัญชุศรี” มองมูลค่าระดมทุน IPO ปีนี้อยู่ที่ 1.56 แสนลบ. ก่อนพุ่งเป็น 2.8 แสนลบ.ในปี 60
20 ธ.ค. 2559

นางเกศรา มัญชุศรี กรรมการและผู้จัดการ ตลาดหลักทรัพย์แห่งประเทศไทย (ตลท.) คาดว่า มูลค่าหลักทรัพย์ของบริษัทจดทะเบียนเข้าใหม่ (IPO) ในปี 59 จะอยู่ที่ 155,605 ล้านบาท และประมาณการในปี 60 อยู่ที่ 280,000 ล้านบาท ส่วนบริษัทจดทะเบียนระดมทุนปี 59 เพิ่มขึ้นถึง 279,344 ล้านบาท ขณะที่ประมาณการในปี 60 อยู่ที่ราว 270,000 ล้านบาท
ด้านสินค้าใหม่ได้ขยายโอกาสสำหรับบริษัทขนาดเล็กโดยเปิดตัวดัชนี SET Index ที่จะเริ่มเผยแพร่ดัชนีอย่างเป็นทางการ 4 มกราคม 60 และเพิ่มสินค้ายางพาราล่วงหน้า รวมถึงพัฒนาสินค้าใหม่ TFEX Gold-D เพื่อให้ตลาดทุนไทยมีสินค้าเพื่อการลงทุนและบริหารความเสี่ยงที่หลากหลาย ตอบรับความต้องการของทุกกลุ่ม ขณะเดียวกัน ยังสนับสนุนการเติบโตของผู้ประกอบการใหม่ (Startup) เพื่อเป็นศูนย์กลางให้ Startup พบกับแหล่งทุน เดินหน้าต่อยอดพัฒนา platform เพื่อ Startup ในปีหน้า
ทั้งนี้ในเชิงคุณภาพ ตลอดทั้งปีนี้บริษัทจดทะเบียนไทยได้เข้าคำนวนใน global index เพิ่มขึ้นต่อเนื่อง โดย MSCI เพิ่ม 5 บริษัท รวมเป็นทั้งหมด 34 บริษัท และ 7 บริษัทจดทะเบียนไทย คว้า 14 รางวัลยอดเยี่ยมด้านนักลงทุนสัมพันธ์ จากทั้งหมด 24 รางวัลในระดับภูมิภาคอาเซียน จาก IR Magazine Award